CONSILIUL LOCAL GRUIA 

NR _____ din __________
MODEL  CADRU 

ACORD DE COOPERARE
privind organizarea şi exercitarea
activității de urbanism si amenajarea teritoriului
Încheiat astăzi, … …………... 2021

Ținând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în cazul prezentului acord de cooperare, entitate publică fiind comuna, în calitatea acesteia de persoană juridică de drept public și, respectiv, de instituție publică locală,
apreciind oportunitatea unei cooperări între comune pentru asigurarea serviciilor de urbanism si amenajarea teritoriului, respectând în acelaşi timp independenţa şi funcţiile specifice fiecăreia dintre acestea,
urmărind facilitarea asigurării activității de urbanism si amenajarea teritoriului pentru fiecare comună semnatară a prezentului acord de cooperare, prin relaţii profesionale bazate pe criterii de legalitate, economicitate, eficacitate, eficiență și colaborare pentru  realizarea obiectivelor specifice acestei activități,
având în vedere prevederile:
1. Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997; 
1. Legii nr. 50/1991 privind autorizarea executării lucrărilor de construcţie, republicată, cu modificările și completările ulterioare;
1. art. 129 alin. (1)  alin (2)  lit a  , alin (9 ) lit  c  din OUG 57/2019  privind Codul  administrativ
1.  art. 13 din Legea cadru a descentralizării nr. 195/2006;
1.   art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
1. art. 942 și următoarele din Codul civil, referitoare la contracte sau convenţii;
1. Codului muncii;
1. Legii nr. 182/2002 privind protecţia informaţiilor clasificate, cu modificările și completările ulterioare;
1. Codului de procedură civilă;
1. Hotărârii Guvernului nr. 781/2002 privind protecția informațiilor secrete de serviciu, cu modificările și completările ulterioare; 
1. Statutului Asociației Comunelor din România, precum și de cele ale Statutului Filialei Județene Mehedinți a Asociației Comunelor din România;
1. Hotărârii Consiliului Local nr. ........./...........2021 privind aderarea comunei .................. la Asociaţia Comunelor din România,
potrivit prezentului acord de cooperare părțile semnatare, prin reprezentanții legali ai acestora, se obligă la o colaborare pe durată nedeterminată, care să asigure o mai mare sustenabilitate şi coerenţă în realizarea activităţilor de urbanism si amenajarea teritoriului, pe baza unui set de reguli convenite prin deplină înțelegere, după cum urmează: 
CAPITOLUL I
PĂRȚILE 


Art. 1. - Părțile prezentului acord de cooperare, denumit în continuare acord, sunt:
A. Filiala Judeţeană Mehedinți a Asociaţiei Comunelor din România, denumită în continuare Filiala, în calitate de entitate organizatoare a auditului public intern pentru unitățile enititățile participante prevăzute la lit. B, cu sediul în Sat Breznița Ocol, str. Tudor Vladimirescu, nr. 18, titulară a codului de înregistrare fiscală 24999648 şi a contului nr. RO38BRDE260SV62947962600 deschis la BRD – Groupe Société Générale, reprezentată prin domnul Cătălin DRĂGHICI, care îndeplineşte funcţia de preşedinte al Filialei,  
şi
B. entitățile participante care cooperează în vederea finanţării şi realizării în comun a acţiunilor specifice urbanismului și amenajării teritoriale, respectiv:
Primăria localității ............................, cu sediul în localitatea ........................, str. ..................... nr. ...., județul/sectorul ........, reprezentată prin domnul/doamna ............................., având funcția de ........................, împuternicit (ă) prin Hotărârea nr. ...../......./ emisă de Consiliul local al localității menționate, în calitate de participantă la acordul de cooperare;

CAPITOLUL II
OBIECTUL ACORDULUI DE COOPERARE


Art. 2. - Obiectul prezentului acord de cooperare, denumit în continuare acord, îl constituie cooperarea dintre părțile semnatare, prin reprezentanţii legali ai acestora, în vederea organizării şi exercitării activității de urbanism si amenajarea teritoriului, în conformitate cu prevederile legale. 

Art. 3. - Prezentul acord stabileşte:
1. drepturile şi obligaţiile părţilor în organizarea şi exercitarea activității de urbanism si amenajarea teritoriului;
1.  atribuţiile compartimentului de urbanism si amenajarea teritoriului;
1.  obligaţiile financiare ale comunelor semnatare;
1.  obligativitatea confidenţialității datelor şi a informaţiilor în posesia cărora intră, oricare dintre persoanele implicate în acest proces.
 
Art. 4. - Părţile semnatare stabilesc principiile care stau la baza aplicării acordului şi se obligă să acționeze consecvent pentru realizarea lor, sub forma: 
1. menţinerii autonomiei juridice, decizionale şi financiare a fiecărei comune semnatare;
1. îmbinării în mod echitabil a nevoilor de urbanism si amenajarea teritoriului cu resursele disponibile între comunele semnatare;
1. irevocabilităţii pe cale unilaterală a prezentului acord;
1. respectării reciproce a confidenţialităţii în desfășurarea activităţilor de urbanism si amenajarea teritoriului şi raportarea rezultatelor acestora;
1. respectării cadrului legal, metodologic şi procedural, specific activităţii de urbanism si amenajarea teritoriului.


CAPITOLUL III
DREPTURILE ŞI OBLIGAŢIILE PĂRŢILOR ÎN ORGANIZAREA ŞI 
EXERCITAREA ACTIVITĂȚII DE URBANISM SI AMENAJAREA TERITORIULUI

Art. 5. - Filiala Judeţeană Mehedinți a Asociației Comunelor din România, în calitate de entitate organizatoare și de angajator, îşi asumă următoarele obligaţii:
1. să asigure funcționarea unui compartiment de urbanism si amenajarea teritoriului, având în vedere economicitatea, eficacitatea și eficiența acestei activități;
1. să efectueze toate cheltuielile prevăzute la art. 14 și să depună declarațiile aferente drepturilor de personal, precum și pe cele specifice angajatorului, potrivit legii; 
1. să asigure logistica necesară pentru organizarea şi desfăşurarea activităţilor compartimentului de urbanism si amenajarea teritoriului;
1. să asigure procesul de selectare şi angajare a personalului din  compartimentul de urbanism si amenajarea teritoriului;
1. să asigure realizarea activităților de urbanism si amenajarea teritoriului, în conformitate cu normele generale de urbanism si amenajarea teritoriului; 
1. să asigure condiţiile necesare pregătirii profesionale a inspectorului de urbanism la nivelul cerinţelor stabilite prin normele metodologice specifice entităţilor publice;
1. să respecte cadrul legal, metodologic şi procedural, specific activităţii de urbanism si amenajarea teritoriului;
1. să convoace anual sau ori de câte ori consideră necesar reprezentanții legali ai comunelor semnatare ale prezentului acord.

Art. 6. - Comunele semnatare ale prezentului acord au următoarele drepturi:
1. să propună obiectivele de urbanism si amenajarea teritoriului, specifice acestor unități administrativ-teritoriale; 
1. să fie informate, în mod exclusiv şi operativ, asupra problemelor şi iregularităţilor constatate cu ocazia acţiunilor de control;
1. să primească, în mod exclusiv, rapoartele întocmite ca urmare a misiunilor de control realizate la propria comună;
1. să hotărască, independent, asupra acţiunilor necesare implementării recomandărilor formulate de inspectorul de urbanism şi amenajarea teritoriului.
Art. 7. - Comunele semnatare ale prezentului acord au următoarele obligaţii:
1. să respecte metodologia de urbanism si amenajarea teritoriului, respectiv documentarea temeinică, participarea la şedinţe, analiza şi avizarea documentelor de urbanism și să furnizeze, în scris sau verbal, informaţiile solicitate;
1. să asigure accesul la date, informaţii şi documente inspectorului de urbanism, în vederea atingerii misiunii de inspecţie şi control ;
1. să asigure logistica necesară desfăşurării activităţilor de autorizare şi control, respectiv, încăperi adecvate, acces la sistemele de comunicaţii și tehnologia informațiilor, furnituri de birou, precum și alte mijloace materiale utile;
1. să estimeze costurile necesare realizării activităţii de urbanism si amenajarea teritoriului solicitate în cursul exerciţiului financiar şi să prevadă aceste angajamente în bugetul local;
1. să participe la convocările prevăzute la art.  5 lit. h).

CAPITOLUL IV
ATRIBUŢIILE COMPARTIMENTULUI DE URBANISM SI AMENAJAREA TERITORIULUI

Art. 8. - Compartimentul de urbanism si amenajarea teritoriului asigură realizarea activității de urbanism si amenajarea teritoriului la comunele semnatare ale prezentului acord în baza unui plan, aprobat de reprezentanţi legali ai acestora. 

Art. 9. - În exercitarea activităţilor sale, compartimentul de urbanism si amenajarea teritoriului are următoarele atribuţii:
- Supraveghează aplicarea prevederilor Planului de Urbanism General si ale Regulamentului local de urbanism.
- Participa la receptia constructiilor autorizate conform legii in vederea stabilirii valorii impozabile si regularizeaza taxele de autorizare.
-  Participa la trasărea lucrarilor de constructii autorizate legal.
-  Analizeaza sesizarile cetatenilor, agentilor economici si institutiilor privind problemele legate de dezvoltarea urbanistica a localitatii.
- Urmareste permanent cunoasterea legislatiei specifice activitătii pe care o desfăşoară;
- Respecta legislatia si normele metodologice privind urbanismul, autorizarea constructiilor, cadastrul si amenajarea teritoriului
- Face propuneri în vederea organizării de concursuri pentru proiecte de urbanism de importantă
deosebită.
- Prezintă la cererea primarului rapoarte şi informări privind activitatea urbanistică şi de amenajarea teritoriului.
-  Informează primarul despre măsurile ce trebuie luate pentru materializarea proiectelor de urbanism.
- Face propuneri pentru emiterea dispozitiilor primarului în probleme specifice activitătii.
- Analizează si semneaza de legalitate in domeniul specific documentatiile prezentate, în vederea eliberării autorizatiilor de constructii/ de demolare, certificate de urbanism, autorizatii de construire/ demolare, alte documente, conform competentei stabilite de reglementările legale;
-  Întocmește planurile semestriale de control şi disciplină în constructii.
- Urmăreşte respectarea disciplinei în constructii conform planurilor semestriale aprobate.
-Controlează respectarea disciplinei în constructii, a respectării documentatiilor de urbanism şi amenajarea teritoriului la lucrările de constructie executate sau la lucrările în curs de executie şi propune conform legislatiei în vigoare, aplicarea măsurilor de sanctiune;
-Urmăreşte realizarea masurilor de protectia mediului, echiparea tehnico-edilitară, conform proiectelor si autorizatiilor eliberate pe teritoriul administrativ al comunei;
-Controlează respectarea prevederilor certificatelor de urbanism şi ale autorizatiilor de construire de către titularii acestora şi	executantii	lucrărilor de constructii;
- Urmăreşte  avizarea  şi  aprobarea  documentatiilor  tehnice  de  urbanism,  amenajarea  teritoriului  şi investitii, conform competentelor prevăzute de lege;
- Participă la actiunile de control de specialitate organizate de alte organisme abilitate, la solicitarea conducerii;
- Constată şi solutionează aspectele de disciplină a constructiilor sesizate de cetăteni sau institutii şi agenti economici, prin petitii şi scrisori şi întocmeşte răspunsurile către aceştia în termenul legal;
- Colaborează cu directiile şi serviciile Primăriei pentru rezolvarea problemelor legate de disciplina în constructii.
- Asigură arhivarea actelor care le instrumentează.
- Duce la indeplinire Hotararile Consiliului Local si dispozitiile primarului in domeniul disciplinei in constructii

Art. 10. - Planificarea şi efectuarea activităţilor de urbanism si amenajarea teritoriului se realizează în mod echitabil pentru toate comunele semnatare ale prezentului acord, în funcţie de volumul de muncă şi de resursele disponibile.

Art. 11. - Compartimentul de urbanism si amenajarea teritoriului asigură efectuarea lucrărilor necesare activității de urbanism și amenajarea teritoriului.


CAPITOLUL V
DREPTURILE ŞI OBLIGAŢIILE FINANCIARE ALE PĂRŢILOR

Art. 12. - În vederea realizării în comun a activităţii de urbanism si amenajarea teritoriului, părţile susţin financiar înfiinţarea, organizarea şi funcţionarea compartimentului de urbanism si amenajarea teritoriului.

Art. 13. - (1) Asigurarea evidenţelor privind activităţile desfăşurate, precum şi costurile aferente acestora, sunt în responsabilitatea Filialei Judeţene Mehedinți a Asociaţiei Comunelor din România, în calitate de entitate organizatoare.
(2) Recuperarea costurilor prevăzute la alin. (1) se realizează prin plata cotei-părți ce revine fiecărei comune semnatare a prezentului acord, potrivit prevederilor art. 16.   

Art. 14. - (1) Cheltuielile care se decontează între Filiala Judeţeană Mehedinți a Asociaţiei Comunelor din România şi comunele semnatare ale prezentului  acord sunt următoarele:
1. bunuri și servicii;
1. cheltuieli de personal;
1. obligațiile de plată, către bugetul de stat și către celelalte bugete/fonduri, rezultate în urma acordării drepturilor de personal;
1. cheltuielile privind deplasările inspectorului de urbanism pentru realizarea misiunilor de autorizare şi control  corespunzătoare fiecărei comune;
1. alte cheltuieli, neprevăzute la lit. a) - d), stabilite prin înțelegerea dintre părți și/sau rezultate ca urmare a exercitării atribuțiilor de inspector de urbanism.
(2) Cheltuielile prevăzute la alin. (1) sunt obligații de plată ale comunelor semnatare ale prezentului  acord către Filiala Judeţeană Mehedinți a Asociaţiei Comunelor din România. 

Art.  15. - (1) Cheltuielile prevăzute la art. 14 necesare înfiinţării, organizării şi funcţionării compartimentului de urbanism si amenajarea teritoriului se decontează în baza unor cote-părți stabilite de comun acord de către părţile semnatare ale prezentului acord, în urma determinării unui cost mediu lunar.
(2) Nivelul cotei-părți: 1500 lei/lună pentru anul 2022;
a) se stabilește pentru o lună și nu poate fi fracționat;

Art. 16. - (1) Comunele semnatare, pe întreaga durată de existență a prezentului acord, achită cota-parte, după cum urmează:
1. până cel mai târziu în ultima zi lucrătoare a ultimei luni a fiecărui trimestru pentru trimestrul următor; 
1. ca excepție de la prevederile lit. a), pentru perioada cuprinsă între data semnării prezentului acord și sfârșitul trimestrului respectiv, în termen de trei zile lucrătoare de la data semnării. 
(2) Obligațiile de plată se achită de către comunele semnatare, potrivit prevederilor alin. (1), fără a mai fi necesară emiterea vreunui document de către Filiala Județeană Mehedinți a Asociației Comunelor din România.
 (3) Pentru neplata la termen a obligațiilor ce le revin, potrivit alin. (1), comunele semnatare datorează majorări de întârziere calculate pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv. 
(4) Nivelul majorării de întârziere este cel prevăzut pentru obligațiile fiscale cuvenite bugetelor locale.

Art. 17. - În cazul în care comuna semnatară nu achită cota-parte la termenele prevăzute la art. 16 alin. (1) și (2), Filiala Județeană Mehedinți a Asociației Comunelor din România înaintează o notificare către comuna respectivă, aceasta constituind titlu executoriu, fără îndeplinirea niciunei alte proceduri.


CAPITOLUL VI
CLAUZE DE CONFIDENŢIALITATE ȘI INCOMPATIBILITATE

Art. 18. - Informaţiile, datele şi documentele utilizate de inspectorul de urbanism în cadrul desfăşurării activităţii sunt confidenţiale conform prevederilor normelor specifice.

Art. 19. – Un exemplar al documentelor întocmite este pus la dispoziția Primarului comunei iar al doilea exemplar se centralizează la nivelul compartimentului de urbanism și se arhivează la sediul Filialei Mehedinți a A.Co.R

Art. 20. - Prin clauza de confidenţialitate părţile semnatare ale prezentului acord, convin ca, pe toată durata acestuia, dar şi după încetarea lui, să nu solicite de la personalul compartimentului de urbanism si amenajarea teritoriului date sau informaţii care privesc oricare dintre celelalte comune implicate în acţiunea de cooperare şi de care aceştia au luat cunoştinţă în timpul exercitării activității de urbanism si amenajarea teritoriului.

Art. 21. – Inspectorul de urbanism asigură confidenţialitatea datelor, a informaţiilor şi a documentelor între comunele semnatare ale prezentului acord.

Art. 22. - Divulgarea unor date, informaţii sau documente de natură să aducă prejudicii comunelor semnatare ale prezentului acord se sancţionează potrivit legislației în vigoare. 

Art. 23. - (1) Inspectorul de urbanism nu poate fi desemnat să efectueze misiuni de autorizare şi control dacă sunt soţi, rude sau afini până la gradul al patrulea inclusiv cu primarul, viceprimarul, secretarul sau administratorul public de la nivelul comunei respective.
(2) Inspectorul de urbanism nu trebuie implicat în vreun fel în îndeplinirea activităţilor pe care în mod potenţial le pot autoriza şi nici în elaborarea şi implementarea proiectelor proprii. 
(3) Inspectorul de urbanism care au responsabilităţi în execuția programelor şi proiectelor finanţate integral sau parţial de Uniunea Europeană nu trebuie implicaţi în inspecţia şi autorizarea acestor programe. 
 (4) Inspectorul de urbanism, imediat după desemnare, are obligația de a întocmi o declarație pe propria răspundere, sub sancțiunile prevăzute de Codul penal, că nu se găsesc în una dintre situaţiile prevăzute la alin. (1)-(3).

CAPITOLUL VII
FORŢA MAJORĂ ŞI LITIGIILE
Art. 24. - (1) Niciuna dintre părţile prezentului acord nu răspunde de neexecutarea sau executarea necorespunzătoare a obligaţiilor asumate, dacă acestea sunt urmare a unui caz de forţă majoră.
(2) Forța majoră constituie un obstacol de neînfrânt și inevitabil și provoacă imposibilitatea absolută de executare, fiind neprevizibilă; sunt considerate ca forță majoră, în sensul prezentului acord, împrejurări ca: război, revoluție, cutremur, marile inundații.
Art. 25. - Nu se consideră caz de forţă majoră acel eveniment care îndeplineşte cumulativ condiţiile:
1. nu este adus la cunoştinţa părţilor semnatare ale prezentului acord, în cel mult trei zile lucrătoare de la producere;
1. există indicii că nu sunt luate toate măsurile posibile în vederea reducerii consecinţelor acestuia.

Art. 26. - Orice neînţelegere care decurge din interpretarea sau executarea prezentului acord  este soluţionată de părţile semnatare pe cale amiabilă.

Art. 27. - În cazul în care soluţionarea neînţelegerii pe cale amiabilă nu este posibilă, litigiul dintre părţile semnatare ale prezentului acord se soluționează de către instanţele de judecată competente, potrivit legii. 

CAPITOLUL VIII
DURATA ŞI DESFIINȚAREA ACORDULUI DE COOPERARE

Art. 28. - Prezentul acord se încheie pe o durată nedeterminată şi intră în vigoare de la data semnării lui de către reprezentanţii legali ai părţilor semnatare.
Art. 29. - Modificarea sau desființarea prezentului acord, în cursul executării lui,  se poate face numai pentru motive obiective, întemeiate şi neimputabile părţilor, prin acordul de voinţă al acestora.
Art. 30. - Prezentul acord poate fi modificat prin acte adiţionale aprobate de reprezentanţii legali ai părţilor acordului.

Art. 31. - (1) Calitatea unei comune de parte în prezentul acord poate înceta, în baza hotărârii consiliului local adoptată în acest sens, începând cu data de 01 ianuarie a anului următor adoptării hotărârii  și comunicării acesteia.
(2) Pe parcursul perioadei prevăzute la alin. (1) comuna respectivă poate reveni asupra opțiunii de încetare a calității de parte în prezentul acord, caz în care aceasta trebuie să comunice hotărârea consiliului local prin care abrogă hotărârea prevăzută la alin. (1). 
[bookmark: ref#]
CAPITOLUL VIII
DISPOZIŢII FINALE

Art. 32. - (1) Anual, părțile prezentului acord se reunesc pentru:
1. efectuarea analizei rezultatelor executării acordului;
1. stabilirea de măsuri privind eficientizarea activității de urbanism si amenajarea teritoriului;
1. stabilirea cotei-părți lunare datorate de comunele semnatare.
(2) Măsurile prevăzute la alin. (1) lit. b) - c) se adoptă cel mai târziu în luna noiembrie a anului curent pentru anul următor. 
(3) În cazul în care măsurile prevăzute la alin. (1) lit. c) și b) nu sunt luate până la expirarea termenului prevăzut la alin. (2), pentru anul următor:
- cota-parte datorată de comunele semnatare este cu 10% mai mare decât cea pentru anul curent. 
(4) Dezbaterile din reuniunile prevăzute la alin. (1) se cuprind într-un proces-verbal și se semnează de către reprezentanții legali prezenți ai părților semnatare ale prezentului acord.
(5) Măsurile prevăzute la alin. (1) lit. b) - c) se adoptă cu votul majorității reprezentanților legali ai comunelor semnatare ale prezentului acord și devin obligatorii pentru toate părțile, inclusiv pentru comunele care nu au fost reprezentate sau ai căror reprezentanți legali au votat împotriva măsurilor respective. 

Art. 33. - Prezentul acord, prin act adițional:
a) poate fi modificat numai cu acordul scris al tuturor părţilor semnatare ale acordului;
b) se modifică oricând pe durata existenței sale, ca urmare a evenimentelor legislative intervenite asupra actelor normative care au stat la baza adoptării lui.   
*
*      *
Prezentul Acord de cooperare a fost încheiat într-un singur exemplar, cu valoare de original. Acesta se va scana și se va transmite tuturor  entităților participante.
*

